Manfred von Killinger

Manfred Freiherr von Killinger (født 14. juli 1886 på godset Lindigt i nærheten av Nossen i Sachsen, selvmord 2. september 1944 i București i Romania) var en tysk nazist, diplomat og SA-general.

Han begikk selvmord for å unngå å bli tatt til fange av Den røde arme.

 Liv og virke 
 Bakgrunn
Manfred von Killinger kom fra en schwäbisk-fränkiske adelsfamilie fra  ridderkantonet Kraichgau. Han gikk på Fürstenschule St. AfraBiographisches Handbuch des deutschen Auswärtigen Dienstes 1871–1945, Band 2, 2005, S. 532, så på kadettanstalt i Dresden og gymnasiet i Freiberg.

Militær
I 1904 begynte han i den keiserlige tyske marine som sjøkadett. Han deltok i første verdenskrig som kommandør for stortorpedobåtene V-3 og V-5, og blant annet med i Skagerrakslaget i år 1916.

Etter krigen  og novemberrevolusjonen ble han med i frikorpset Marinebrigade Ehrhardt og kjempet imot den bayerske rådsrepublikks røde garde; som sjef for Sturmkompanie Killinger gikk han frem med stor brutalitet. I 1920 deltok han i Kappkuppet og ble samme år medlem i den ultranasjonalistiske paramilitære styrke Organisation Consul. Året etter tok han aktivt del i mordet på Matthias Erzberger. Erzberger ble av Organisation Consul betraktet som landsforræder, ettersom han i 1918 hadde undertegnet den for Tysklands vedkommende fornedrende våpenstillstanden i Compiègneskogen.

Han meldte seg inn i NSDAP i 1927.

 Det tredje rike
I 1934 ble han rammet av De lange knivers natt, men ble delvis tatt i nåde året etter.

I 1936 ble han utnevnt til tysk generalkonsul i San Francisco. Men han gjorde seg upopulær i USA og ble erstattet av Fritz Wiedemann. I 1939 ble han sendemann i Slovakia og fikk i oppdrag å etablere et nazistisk byråkrati og sondere forholdene for deportasjon av landets jødiske befolkning. I dette øyemed samarbeidet han med presidenten Jozef Tiso og statsministeren Vojtech Tuka.

Fra 1941 til 1944 var han tysk sendemann i București og samarbeidet med Ion Antonescu i massemordet på rumenske jøder.

Da Den røde armé kom stadig nærmere București, begikk Killinger selvmord for å unngå å bli tatt til fange.Ernst Klee: Das Personenlexikon zum Dritten Reich: Wer war was vor und nach 1945. Fischer-Taschenbuch-Verlag, Frankfurt am Main 2007. ISBN 978-3-596-16048-8 og Das Auswärtige Amt im Dritten Reich. Diplomatie im Schatten der Endlösung. Berlin 1987, s 246. Adolf Hitler gav hans enke en donasjon på 250.000 Reichsmark.Gerd R. Ueberschär, Winfried Vogel: Dienen und Verdienen. Hitlers Geschenke an seine Eliten. Frankfurt 1999, ISBN 3-10-086002-0. Carl August Clodius hadde da allerede i mai 1944 i praksis overtatt Killingers funksjon i București.

 Litteratur 


 Wolfgang Benz; Brigitte Mihok (Hrsg.): Holocaust an der Peripherie. Judenpolitik und Judenmord in Rumänien und Transnistrien 1940–1944. Berlin 2009, ISBN 978-3-940938-34-3,
 Christopher R. Browning: Killinger, Manfred von. I: Israel Gutman (Hg.): Encyclopedia of the Holocaust, Bd. 2, Macmillan, New York 1990, S. 803 f.
 Stephan Dehn: Hellmuth von Mücke (1881-1957) und Manfred von Killinger (1886-1944) – zwei adlige Spitzenpolitiker der sächsischen NSDAP. In: Sächsische Heimatblätter 61(2015)1, S. 6-14
 Maria Keipert (red.): Biographisches Handbuch des deutschen Auswärtigen Dienstes 1871–1945. Herausgegeben vom Auswärtigen Amt, Historischer Dienst. Band 2: Gerhard Keiper, Martin Kröger: G–K. Schöningh, Paderborn u. a. 2005, ISBN 3-506-71841-X, S. 532
 Igor-Philip Matić: Killinger, Manfred Frh. von i: Hermann Weiß Hg.: Biographisches Lexikon zum Dritten Reich. Überarb. Neuausg. Fischer TB, Frankfurt 2002, S. 263f. ISBN 3-596-13086-7.
 Andreas Wagner: Mutschmann gegen von Killinger. Konfliktlinien zwischen Gauleiter und SA-Führer während des Aufstiegs der NSDAP und der „Machtergreifung“ im Freistaat Sachsen. Sax, Beucha 2001, ISBN 3-934544-09-6.

 Referanser 

Kategori:Personer fra Landkreis Meissen
Kategori:Tyske nazister
Kategori:Tyske diplomater
Kategori:Tyske marineoffiserer
Kategori:SA-offiserer
Kategori:Adelige tyskere
Kategori:Tyskere fra andre verdenskrig
Kategori:Tyskere fra første verdenskrig
Kategori:Personer tilknyttet det tredje rike
Kategori:Medvirkende til Holocaust
Kategori:Deltakere i Kappkuppet
Kategori:Medlemmer av frikorps
Kategori:Tysk militærpersonell (Marinen i Keiserrike)
Kategori:Offer for De lange knivers natt
Kategori:Medlemmer av NSDAP (innmeldt 1925–1932)